మిచెల్ డు ప్రీజ్

మిచెల్ డు ప్రీజ్ (జననం 3 జనవరి 1996) నమీబియా క్రికెటర్. ఆయన జివాగో గ్రోనెవాల్డ్ స్థానంలో 2015 ఐసీసీ వరల్డ్ ట్వంటీ20 క్వాలిఫైయర్ టోర్నమెంట్ కోసం నమీబియా జట్టులో స్థానం దక్కించుకున్నాడు.
కెరీర్
మిచెల్ డు ప్రీజ్ ఆగస్టు 2018లో ఆఫ్రికా టీ20 కప్ కోసం నమీబియా జట్టులో చేర్చబడ్డాడు, నాలుగు మ్యాచ్‌లలో 164 పరుగులతో టోర్నమెంట్‌లో నమీబియా తరపున అత్యధిక పరుగులు చేసిన ఆటగాడిగా నిలిచాడు.

ఆయన అక్టోబర్ 2018లో బోట్స్వానాలో జరిగిన 2018–19 ఐసీసీ వరల్డ్ ట్వంటీ20 ఆఫ్రికా క్వాలిఫైయర్ టోర్నమెంట్ కోసం దక్షిణ ఉప ప్రాంత సమూహంలో నమీబియా జట్టులో చోటు దక్కించుకున్నాడు. ఆయన జూన్ 2019లో, 2019–20 అంతర్జాతీయ సీజన్‌కు ముందు క్రికెట్ నమీబియా ఎలైట్ మెన్స్ స్క్వాడ్‌లో ఎంపికైన ఇరవై ఐదు మంది క్రికెటర్లలో ఒకడు.

మిచెల్ డు ప్రీజ్ మార్చి 2021లో ఉగాండాతో జరిగిన సిరీస్ కోసం నమీబియా ట్వంటీ20 అంతర్జాతీయ జట్టులో చోటు దక్కించుకున్నాడు. ఆయన 2021 ఏప్రిల్ 3న ఉగాండాతో జరిగిన టీ20ఐలో అరంగేట్రం చేశాడు. ఆయన సెప్టెంబర్ 2021లో ఐసీసీ పురుషుల టీ20 ప్రపంచ కప్ కోసం నమీబియా జట్టులో చోటు దక్కించుకున్నాడు. ఆయన నవంబర్ 2021లో నమీబియా ట్రై-నేషన్ సిరీస్ కోసం నమీబియా వన్డే ఇంటర్నేషనల్ జట్టులో చోటు దక్కించుకున్నాడు. ఆయన 2021 నవంబర్ 26న ఒమన్‌తో జరిగిన మ్యాచ్‌లో నమీబియా తరపున తన వన్డే అరంగేట్రం చేశాడు.
మూలాలు

వర్గం:1996 జననాలు
వర్గం:క్రికెట్ క్రీడాకారులు
వర్గం:నమీబియా టీ20 క్రికెట్ క్రీడాకారులు